[pic] | EURÓPAI BIZOTTSÁG |

Brüsszel, 2010.10.20.

COM(2010) 598 végleges

10. SZ. KÖLTSÉGVETÉS-MÓDOSÍTÁSI TERVEZET A 2010. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz – Bizottság

10. SZ. KÖLTSÉGVETÉS-MÓDOSÍTÁSI TERVEZET A 2010. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz – Bizottság

Tekintettel:

- az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére,

- az Európai Unió 2010-es pénzügyi évre vonatkozó, 2009. december 17-én elfogadott általános költségvetésére[2],

- a 2010. május 19-én elfogadott 1/2010. sz. költségvetés-módosításra[3],

- a 2010. június 16-án elfogadott 2/2010. sz. költségvetés-módosításra[4],

- a 2010. szeptember 7-én elfogadott 3/2010. sz. költségvetés-módosításra (amely részben megegyezik a korábbi 2/2010. sz. költségvetés-módosítási tervezettel[5]),

- a 2010. szeptember 21-én elfogadott 4/2010. sz. költségvetés-módosításra (amely megegyezik az 5/2010. sz. költségvetés-módosítási tervezettel[6]),

- a 2010. szeptember 22-én elfogadott 5/2010. sz. költségvetés-módosításra (amely megegyezik a korábbi 7/2010. sz. költségvetés-módosítási tervezettel[7]),

- a 2/2010. sz.[8], a 3/2010. sz.[9], a 6/2010. sz.[10], a 8/2010. sz.[11] és a 9/2010. sz. költségvetés-módosítási tervezetre[12],

Az Európai Bizottság ez úton terjeszti a költségvetési hatóság elé a 2010. évi általános költségvetés 10. számú költségvetés-módosítási tervezetét.

TARTALOMJEGYZÉK

1. Bevezetés 5

2. A bevétel-előrejelzés emelése 5

2.1. A saját források felülvizsgálata 5

2.2. Egyéb bevételek 6

3. A kifizetési előirányzatok csökkentése 6

3.1. 1a. alfejezet – Versenyképesség a növekedésért és a foglalkoztatásért 7

3.2. 1b. alfejezet – Kohézió a növekedésért és a foglalkoztatásért 7

3.3. 2. fejezet – A természeti erőforrások megőrzése és kezelése 7

3.4. 4. fejezet – Az Európai Unió mint globális szereplő 8

4. Az 1a. alfejezet módosításai 11

4.1. Új költségvetési tétel létrehozása 11

4.2. A kötelezettségvállalási előirányzatok csökkentése 12

5. A természeti erőforrások megőrzése és kezelése 13

5.1. A mezőgazdasági kiadások becsléseinek csökkentése 13

5.2. Halászati megállapodások tartalékalapja 14

5.3. Uniós éghajlatváltozási cselekvési program 14

6. II. típusú Európai Iskolák 14

6.1 Bevezetés 14

6.2 A reformfolyamat főbb eseményei 15

6.3 Uniós hozzájárulás és kérelem 2010-re 16

6.4 Az előirányzatok eredete 17

7. Összefoglaló táblázat a pénzügyi keret fejezetei szerinti bontásban 19

A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). A szakaszonkénti bontású kimutatások változásainak angol nyelvű változata tájékoztatásul megtalálható a költségvetés mellékletében.

1. BEVEZETÉS

Ez a tervezet a 2010. évi költségvetés 10. sz. módosításáról a következő elemeket tartalmazza:

- nettó emelés a bevétel-előrejelzésben (466 millió EUR) a saját források és egyéb bevételek előrejelzésének felülvizsgálata után,

- a költségvetési tételek közötti kifizetéseket kiegyenlítő, úgynevezett globális átcsoportosítás keretében javasolt átsorolások figyelembevételét követően az 1a., 1b., 2. és 4. fejezet költségvetési tételei kifizetési előirányzatainak csökkentése (755,6 millió EUR), a költségvetés eddigi végrehajtása előrehaladásának figyelembevétele érdekében,

- az európai gazdasági fellendülés tervének keretén belül az energiahatékonyság és a megújuló energia terén folytatandó projektek finanszírozására új költségvetési jogcím (06 04 14 04) létrehozása,

- az 1a. alfejezeten belül néhány intézkedés vonatkozásában a kötelezettségvállalási előirányzatok 15 millió EUR-s csökkentése,

- a 2. fejezeten belül a 05 02 03. költségvetési jogcímcsoport (Az 1. mellékletben nem szereplő termékekre vonatkozó visszatérítések) és a 05 02 12. költségvetési jogcímcsoport (Tej és tejtermékek) kötelezettségvállalási és kifizetési előirányzatainak 330 millió EUR-s csökkentése, valamint a tartalék kötelezettségvállalási előirányzatainak további 28 millió EUR-s és kifizetési előirányzatainak további 5 millió EUR-s csökkentése,

- a 26 01 51 31. költségvetési jogcím (Uniós hozzájárulás az úgynevezett II. típusú Európai Iskolák javára) létrehozása. A 2010-ben szükséges 4,83 millió EUR összegű kötelezettségvállalási és kifizetési előirányzatokat a 26. A Bizottság igazgatása szakpolitikai területen belüli átcsoportosítás révén bocsátják majd rendelkezésre.

A kiadásokra gyakorolt átfogó hatást tekintve a kötelezettségvállalási előirányzatok 373 millió EUR-val, a kifizetési előirányzatok pedig 1 090,6 millió EUR-val csökkennek.

2. A BEVÉTEL-ELőREJELZÉS EMELÉSE

2.1. A saját források felülvizsgálata

A 2000. május 22-i 1150/2000/EK, Euratom tanácsi rendelet[13] 16. cikkével összhangban a Bizottság felülvizsgálta a saját források előrejelzését. Ez különösen a héa- (hozzáadottérték-adó) és GNI- (bruttó nemzeti jövedelem) egyenlegekre, valamint a tradicionális saját forrásokra vonatkozik.

Ami a héa- és GNI-alapú saját források egyenlegeit illeti, a Bizottság a rendelkezésre álló információk alapján egy – 627,9 millió EUR-s összeg bevitelét javasolja. Ez a csökkentés a költségvetés bevételi oldalának 31.[14] és 32.[15] alcímét érinti.

A héa- és GNI-adatok jelenleg is folyamatban lévő ellenőrzése miatt a tagállamok egyenlegeire vonatkozó számítások e szakaszban még mindig átmeneti jellegűek. Ennek eredményeképpen a Bizottság az e költségvetés-módosítási tervezetre vonatkozó eljárás során esetleg kénytelen lesz felülvizsgálni az adatokat.

A Bizottság a tradicionális saját források 100 millió EUR-val történő csökkentését is javasolja a bevételi oldal 12. alcímében[16]. Amennyiben az utolsó negyedévre vonatkozó adatok e becslés jelentős módosítását teszik szükségessé, a Bizottság a költségvetési eljárás során majd felülvizsgálja adatait.

2.2. Egyéb bevételek

Figyelembe véve az eddig befolyt, illetve várhatóan befolyó összegeket, a Bizottság a kezdeti előrejelzések nettó 1 194 millió EUR-s összeggel történő emelését javasolja. A tételek szerinti részletezés az alábbi táblázatban kerül bemutatásra.

Bevételi tételek | 2010. évi költségvetés | 10/2010. sz. költségvetés-módosítási tervezet | Új összeg |

6 6 0 1 – Egyéb, nem címzett hozzájárulások és visszatérítések | 30 000 000 | 30 000 000 | 60 000 000 |

7 0 0 0 – A tagállamok kincstárai által vezetett számlákra késedelmesen befizetett összegek után járó kamatok | 5 000 000 | 8 000 000 | 13 000 000 |

7 0 1 – Késedelmi kamatok és bírságokra kivetett egyéb kamatok | 15 000 000 | 161 000 000 | 176 000 000 |

7 1 0 – Pénzbírságok, időszakos és egyéb bírságok | 100 000 000 | 995 000 000 | 1 095 000 000 |

Összesen | 150 000 000 | 1 194 000 000 | 1 344 000 000 |

3. A KIFIZETÉSI ELőIRÁNYZATOK CSÖKKENTÉSE

A Bizottság javasolja, hogy bizonyos költségvetési tételek esetében a kifizetési előirányzatok szintjét igazítsák ki annak érdekében, hogy jobban összhangban legyenek a szükségletek legutóbbi becsléseivel, mivel azzal a feltevéssel él, hogy a Bizottság által az ún. globális átcsoportosítások (DEC 53/2010) keretében külön kért, a kifizetési előirányzatok költségvetési tételek közötti kiegyensúlyozását a költségvetési hatóság el fogja fogadni. A kifizetési előirányzatok szintjének javasolt csökkentése 755,6 millió EUR-t tesz ki. A szóban forgó tizenhét költségvetési tétel kifizetési előirányzatai javasolt csökkentésének indokolását az alábbi szakaszok tartalmazzák.

3.1. 1a. alfejezet – Versenyképesség a növekedésért és a foglalkoztatásért

06 04 14 01 Energiaágazatbeli projektek a gazdasági fellendülés támogatására – Energiahálózatok (– 34 millió EUR)

A várakozásokkal ellentétben néhány kedvezményezett nem igényelt előfinanszírozási kifizetést, mert bizonyos feltételeket – például bankgaranciát, környezetvédelmi engedélyt, illetve formális befektetési határozatot – nem teljesítettek. Az előfinanszírozási igények ezért a vártnál alacsonyabbak. Ezt a késedelmet, amely nem lesz hatással a fellendülési terv általános végrehajtására, júniusban már jelezték a költségvetési előrejelzésről szóló tájékoztató feljegyzésben[17].

3.2. 1b. alfejezet – Kohézió a növekedésért és a foglalkoztatásért

19 08 02 02 Határokon átnyúló együttműködés (CBC) – Hozzájárulás az 1b. fejezetből (Regionális politika) (– 18,1 millió EUR)

Az Európai Szomszédsági és Partnerségi Támogatási Eszköz határokon átnyúló együttműködési programjainak a vártnál alacsonyabb kifizetési igényeit az okozta, hogy az ajánlattételi felhívások véglegesítése és a támogatási szerződések aláírása a tervezetthez képest hosszabb ideig tartott. Ennek oka a határokon átnyúló együttműködési programok összetettsége (különböző országok részvétele, a közös támogatásfelügyeleti bizottság bevonása a kiválasztási folyamatba, a határokon átnyúló együttműködési programok politikai jellege), valamint az ajánlattételi felhívások innovatív jellege volt (A külkapcsolatok keretében kötendő szerződésekre vonatkozó eljárások gyakorlati útmutatójának standard eljárásait nagymértékben a részt vevő országok egyedi szükségleteihez igazították).

3.3. 2. fejezet – A természeti erőforrások megőrzése és kezelése

05 04 02 01 Az Európai Mezőgazdasági Orientációs és Garanciaalap (EMOGA) Orientációs Részlegének lezárása — 1. célkitűzéshez tartozó régiók (2000–2006) (– 345,4 millió EUR)

Az EMOGA Orientációs részlegének vonatkozásában a 2010. évi költségvetési tervezetre vonatkozó javaslat alapját az a feltevés jelentette, hogy a programok lezárása 2009-ben megkezdődik, és hogy a kifizetések elérik a fennálló kötelezettségvállalások 50 %-át. Noha a programok lezárása 2010-ben már megkezdődött, a tagállamok csak a rendeletben meghatározott határidő legvégén küldték be a záródokumentumokat (a határidő 40 program esetében 2010. március 31., további 106 program esetében, amelyeket a támogathatóság végső időpontjához képest 6 hónappal meghosszabbítottak, 2010. szeptember 30.). E körülmények miatt az 1. célkitűzés vonatkozásában a kifizetési igények becslését az év hátralévő részére 345,4 millió EUR-val lefelé módosították.

11 06 12 Európai Halászati Alap (EHA) — Konvergencia-célkitűzés (–85,7 millió EUR) és 11 06 13 Európai Halászati Alap (EHA) — Konvergencia-célkitűzésen kívül (– 26,9 millió EUR)

Az EHA majdnem 40 %-át kitevő operatív programok igazgatási és ellenőrzési rendszereinek elfogadása még folyamatban van, ezért e programok vonatkozásában nem lehet időközi kifizetéseket teljesíteni. Ezenfelül néhány operatív program esetében, amelyeknél a gyakorlati végrehajtás csúszik, az időközi kifizetések összege a tervezettnél alacsonyabb. Az is várható, hogy több költségtérítési kérelem csak az év legvégén érkezik majd be, ezért azok késői feldolgozása miatt a kifizetéseket már nem lehet 2010-ben teljesíteni. Végül az 1. prioritási tengely intézkedéseinek (az EU-halászflotta kiigazítása) végrehajtásából adódó problémák miatt – néhány tagállamban aggodalmak merültek fel az ideiglenes szüneteltetéshez és végleges beszüntetéshez nyújtott köztámogatásra vonatkozó EHA-rendelkezéseknek történő megfelelést illetően – a kapcsolódó időközi kifizetések teljesítése megakadt.

40 02 41 Halászati megállapodások tartalékalapja (– 13 millió EUR)

A tartalék 40 02 41. tétele az egyes harmadik országokkal esetlegesen kötendő új halászati megállapodásokra vonatkozó előirányzatokat foglalja magában. 2010. december 31. előtt azonban egyetlen új megállapodás sem lép hatályba. Következésképpen a rendelkezésre álló 13 millió EUR-s kifizetési előirányzatokra nincs szükség. Ez a kötelezettségvállalások 13 millió EUR-s csökkentését is maga után vonja, amit az alábbi 5.2. pont is tartalmaz.

3.4. 4. fejezet – Az Európai Unió mint globális szereplő

04 06 01 Előcsatlakozási eszköz (IPA) – Humán erőforrás-fejlesztés (– 19 millió EUR)

A 2010. évi költségvetés összeállításakor a 04 06 01. költségvetési jogcímcsoportba bevitt kifizetési előirányzatokat úgy számították ki, hogy biztosítsák az IPA IV. komponensének (humánerőforrás-fejlesztés operatív program) zökkenőmentes végrehajtását, figyelembe véve, hogy a tagjelölt országokban a tervezettnél több időt vett igénybe az irányítás átruházásának folyamata. Figyelembe vették az N+3 szabályt is (a költségvetési rendelet 166. cikke), ami azt eredményezheti, hogy Törökország esetében már 2010 végén, Horvátország és Macedónia Volt Jugoszláv Köztársaság esetében pedig 2011 végén valószínűleg visszavonják a kötelezettségvállalásokat.

Törökország és Macedónia Volt Jugoszláv Köztársaság vonatkozásában azonban a kedvezményezetteknél felmerült és a javukra teljesített, a nemzeti programengedélyező által igazolt kiadások szintje az előrejelzésekhez képest még mindig sokkal alacsonyabb lesz.

Törökországban a decentralizált irányítás török hatóságok általi akkreditációjával és átruházásával kapcsolatos előkészületek a török hatóságok által eredetileg várthoz képest több időt vett igénybe. Következésképpen a decentralizált irányítás átruházásával kapcsolatos bizottsági határozatot csak 2009 augusztusában fogadták el, a törökországi humánerőforrás-fejlesztési operatív programra vonatkozó finanszírozási megállapodást pedig csak 2009 szeptemberében írták alá. Az ajánlattételi felhívások elindítása ebből adódóan késett, ami a kifizetések késedelmét is maga után vonta.

Macedónia Volt Jugoszláv Köztársaság vonatkozásában ugyanilyen okok merültek fel. Az igazgatási kapacitások hiánya miatt a humánerőforrás-fejlesztési operatív program keretében finanszírozandó műveletek készültségi foka továbbra sem megfelelő. Jóllehet 2010 első negyedévében előrelépéseket tettek az igazgatási kapacitás kiépítése érdekében, ezek nem elegendőek a kimaradt idő bepótlására és a rendelkezésre álló források felhasználásának javítására.

05 05 01 01 A SAPARD előcsatlakozási eszköz — A program (2000–2006) befejezése (– 78 millió EUR)

2009 decemberében benyújtották a három SAPARD-program (Horvátország, Románia és Bulgária) zárókifizetésére vonatkozó kérelmeket. A most folyamatban lévő lezárási eljárások azt mutatták, hogy nem kell új kifizetést teljesíteni, valamint hogy a lezárás olyan visszafizettetéseket eredményez, amelyeket valószínűleg majd 2011-ben rendeznek. Következésképpen a 2010. évi költségvetésbe bevitt 78 millió EUR összegű kifizetési előirányzatokat nem fogják felhasználni.

Ez azzal magyarázható, hogy a 2010-re szóló kifizetési igényeket 2009 elején, a költségvetés készítésekor fennálló költségvetési kötelezettségek alapján számították ki. Mivel azonban a kifizetések 2008 júniusa és 2009 szeptembere között szüneteltek, valamint két kedvezményezett ország (Románia és Bulgária) esetében növelték a cselekvési tervek végrehajtását követő ellenőrzések számát, a teljes szerződéses összeg jelentősen a költségvetési kötelezettségek alatt maradt. Az ellenőrzések számának növelése azt is eredményezte, hogy a kedvezményezettek által benyújtott igények összege meghaladta a kifizetések volumenét.

07 02 04 Előkészítő tevékenység: A Fekete-tenger medencéjének környezetvédelmi megfigyelése és közös európai keretprogram a fekete-tengeri régió fejlesztésére (– 1,7 millió EUR)

Ezt az előkészítő tevékenységet a 2010. évi költségvetés keretében fogadták el, és a Bizottság jelezte, hogy a tevékenység célkitűzésének megvalósításához nem lesz teljes egészében szükség a megszavazott előirányzatokra. Figyelembe véve, hogy a meglévő projektekre és a korábbi kísérleti projektek eredményeire kell építeni, el kell kerülni a folyamatban lévő vagy tervezett tevékenységekkel való átfedéseket, valamint meg kell fontolni a régióban a lehetséges végrehajtó szervezetek abszorpciós kapacitásait, a Bizottság becslései szerint a 2010. évi lehetséges tevékenységek nem igényelnek majd 500 000 EUR-t meghaladó pénzügyi forrásokat.

A Bizottság által elfogadott finanszírozási határozat (a 2010. augusztus 25-i C (2010)5759 határozat) úgy rendelkezik, hogy az előkészítő tevékenységet a fekete-tengeri bizottság és az OECD javára nyújtott támogatások révén kell végrehajtani. A támogatási megállapodásokat várhatóan 2010 novemberéig írják alá, a legfeljebb 300 000 EUR összegű előfinanszírozási kifizetéseket pedig 2010 decemberében teljesítik. A kifizetési előirányzatok fennmaradó összegére (1,7 millió EUR) ezért nincs szükség.

13 05 01 01 Előcsatlakozási strukturális politikák eszköze (ISPA) — Más korábbi projektek (2000–2006) lezárása (– 3,7 millió EUR)

Ez a költségvetési tétel a Bulgária, Románia és Horvátország javára nyújtott ISPA előcsatlakozási támogatás lezárását fedezi. Bulgária és Románia esetében az ISPA-t a Kohéziós Alapról szóló rendelet értelmében a Bizottság és a címzett ország közötti megosztott irányítással irányítják. Bulgária és Románia kérésére a Bizottság meghosszabbíthatja a projektek támogathatósági időszakát (a Kohéziós Alap- és ISPA-projektek lezárására vonatkozó iránymutatásról szóló, 2010. április 19-i bizottság közlemény, SEC(2010)405). Ezért a 2010. évi költségvetés összeállításakor tervezett kifizetési igényeket nem fogják benyújtani, illetve azokat elhalasztják (mivel a támogathatóság meghosszabbítása projektenként történik majd, a támogathatóság most 2012 decemberéig is eltarthat). Ezenfelül sok projekt végrehajtása szenvedett késedelmet, főként közbeszerzési problémák miatt. Az érintett tagállammal folytatott konzultációt követően a 2012-re vonatkozó kifizetési előirányzatok előrejelzését 7,7 millió EUR-val csökkentették, amelynek egy részét (4 millió EUR-t) a globális átcsoportosítás keretében javasolták felhasználni, a fennmaradó összeget (3,7 millió EUR-t) pedig ebbe a költségvetés-módosításba foglalták bele.

19 09 02 Előkészítő intézkedés – Együttműködés a közepes jövedelmű latin-amerikai országokkal (– 1,9 millió EUR)

Az e költségvetési tételen szereplő kifizetési előrejelzések négy folyamatban lévő finanszírozási megállapodásra vonatkoznak, valamint Uruguayra (plusz a MERCOSUR projektre), Kolumbiára és Nicaraguára (Panama projekt). A korábbi években a tevékenység teljes összegére (3,5 millió EUR-t) megkötötték a szerződéseket, és a tervek szerint az év vége előtt 1,1 millió EUR-t kifizetnek. A fennmaradó 1,9 millió EUR-s összegre így 2010-ben nincs szükség.

19 10 01 03 Előkészítő intézkedés – Üzleti és tudományos cserék Indiával (– 2,5 millió EUR)

Az intézkedés jellege, valamint az európai üzleti és technológiai központok indiai létrehozásához kapcsolódó három szerződés teljesítése során tapasztalt kezdeti nehézségek együttesen a kifizetések iránti igény csökkenését eredményezték. 2010 folyamán csak két kifizetést folyósítanak majd összesen 1,6 millió EUR összegben.

20 02 01 Külkereskedelmi kapcsolatok, az EU-n kívüli országok piacaihoz való hozzáférést is beleértve (– 2 millió EUR)

Ez a tétel a következőkhöz kapcsolódó kezdeményezésekre vonatkozik: új többoldalú kereskedelmi tárgyalások és az EU külkereskedelmi politikája, a meglévő kereskedelmi megállapodások végrehajtásához nyújtott támogatás, az EU piacralépési stratégiáját érintő tevékenységek, valamint a tisztességes kereskedelem előmozdítása és a SIGL-rendszer (egységes engedélyeztetési rendszer) irányítása. Néhány ajánlati felhívás lezárása jelenleg folyamatban van (a piacrajutási adatbázis működésével és értékelésével, a kereskedelemvédelmi eszköz értékelésével, valamint az EU-Chile társulási megállapodás kereskedelmi fejezetének utólagos értékelésével kapcsolatban); ezeket várhatóan 2010 végén írják alá. Ennek eredményeképpen az e szerződésekből eredő teljesítéseket, valamint a megfelelő kifizetéseket csak 2011-ben tervezik.

21 04 01 Környezetvédelem és a természeti erőforrások fenntartható kezelése, beleértve az energiát (– 14 millió EUR)

A Globális Energiahatékonysági és Megújulóenergia-alap (GEEREF) végrehajtási aránya az eredetileg tervezettnél alacsonyabb. Ez elsősorban a globális pénzügyi válságnak tulajdonítható, amely általában hatással van a beruházási alapokra. Ezért az uniós költségvetésből a GEEREF javára nyújtott hozzájárulás 2010. évi részletének kifizetését 2011-re kellett halasztani.

21 05 01 07 A szegénységgel kapcsolatos, trópusi és elhanyagolt betegségekkel kapcsolatos kutatásra és fejlesztésre vonatkozó előkészítő intézkedés (– 1,5 millió EUR)

A 2009 decemberében készült eredeti előrejelzés felülvizsgálatát követően a kutatás-fejlesztés terén megfelelő szakértelemre és a Egészségügyi Világszervezettel folytatott technikai megbeszélésekre, valamint a jogszabályjavaslatok felülvizsgálatára volt szükség egy új fellépés meghatározásához. Tekintettel e folyamat meglehetősen időigényes voltára, az új kötelezettségvállalás ez év folyamán később várható, a kapcsolódó előfinanszírozási kifizetést pedig 2011-ben tervezik.

22 02 01 A tagjelölt országoknak nyújtott átmeneti és intézményépítési támogatás (– 54,6 millió EUR)

Amikor a 2010. évi költségvetési tervezethez elkészítették a Törökországra vonatkozó kifizetési előrejelzéseket, néhány nehézséget nem láttak előre, így például azt, hogy a benyújtott projektek némelyikének műszaki tervét meg kellett változtatni, az ajánlattételi dokumentáció elkészítése néhány projekt esetében több időt vett igénybe, korlátozottak voltak az igazgatási struktúra kapacitásai (megfelelő humánerőforrás hiánya), valamint az I. komponens (átmeneti támogatás és intézményfejlesztés) esetében a török végrehajtó ügynökség munkamennyisége meghaladta a tervezetett.

22 02 02 A potenciális tagjelölt országoknak nyújtott átmeneti és intézményépítési támogatás (– 53,5 millió EUR)

Az előre nem látott összetettség és a műszaki tervek módosulásai miatt az előcsatlakozási támogatási eszköz (IPA) 2007-es nemzeti programjai keretében néhány projektet elhalasztottak és ezeket meg kellett hosszabbítani. Az eredetileg tervezetthez képest a nemzeti hatóságok lassabban haladtak a szerződéskötéssel és a végrehajtással, ami a szerződéses kifizetések folyamatát is akadályozta.

Néhány országban az egyedi nemzeti eljárások hossza miatt az IPA 2008. és 2009. évi finanszírozási megállapodásainak aláírása is késett. Ez láncreakciót és a tervezett szerződéskötési/kifizetési műveletek csúszását okozta. A nemzetközi pénzügyi szervezetekkel folytatott projektek esetében politikai problémák és a felkészültség hiánya okozott jelentős halasztást.

4. AZ 1A. ALFEJEZET MÓDOSÍTÁSAI

4.1. Új költségvetési tétel létrehozása

2010 májusában a Bizottság a 663/2009/EK rendelet módosítását javasolta annak érdekében, hogy az EEGP-rendelet II. fejezetében szereplő le nem kötött pénzeszközöket olyan célzott pénzügyi eszköz létrehozására használják fel, amely az energiahatékonysággal és a megújuló energiaforrásokkal kapcsolatos kezdeményezések támogatását szolgálja.

A pénzügyi mechanizmus támogatja a megtérülést ígérő energiahatékonysági és megújuló energiával kapcsolatos projekteket, valamint elősegíti az energiahatékonyság és a megújuló forrásokból származó energia területén történő beruházások finanszírozását, különösen a városi környezetben. A nagyszámú decentralizált beruházás ösztönzése érdekében a kedvezményezettek az önkormányzati, helyi és regionális állami hatóságok lesznek. Az EEGP-rendeletnek megfelelően a mechanizmusból kizárólag olyan intézkedések finanszírozhatók, amelyek gyorsan, mérhető módon és jelentős mértékben hozzájárulnak az uniós gazdaság fellendüléséhez, az energiabiztonság fokozásához és az üvegházhatást okozó gázok kibocsátásának csökkentéséhez.

A javaslat teljes mértékben összhangban áll az EEGP-rendelet (7) preambulumbekezdésében említett bizottsági nyilatkozattal, amely jelzi a Bizottság azon szándékát, hogy olyan intézkedéseket javasoljon, amelyek lehetővé teszik a le nem kötött pénzeszközök újraelosztását az energiahatékonyság és a megújuló forrásokból származó energia területén megvalósuló projektek finanszírozására.

A javasolt rendeletmódosítást jelenleg az Európai Parlament és a Tanács vizsgálja.

A Bizottság ezért javasolja az új 06 04 14 04 – Energiaágazatbeli projektek a gazdasági fellendülés támogatására – Energiahatékonyság és megújuló energiaforrásokkal kapcsolatos kezdeményezések költségvetési tétel létrehozását.

4.2. A kötelezettségvállalási előirányzatok csökkentése

Ezzel párhuzamosan az 1a. alfejezet következő költségvetési tételein rendelkezésre álló kötelezettségvállalási előirányzatokat csökkentik:

Költségvetési tétel | Összeg (millió EUR) | Magyarázat |

01 04 09 01 – Európai Beruházási Alap – A jegyzett tőke befizetett részeinek rendelkezésre bocsátása | -0,99 | Az Európai Beruházási Alap tőkeemelését ebben az évben az utolsó részlet befizetésével érték el. A fel nem használt előirányzatokat ezért rendelkezésre lehet bocsátani. |

02 03 03 01 – Európai Vegyianyag-ügynökség — Hozzájárulás az 1. és 2. címhez | -4,4 | Az Európai Vegyianyag-ügynökség számára a 2010. évi uniós költségvetésben előirányzott hozzájárulást nem használják fel teljes mértékben, mivel a REACH bejegyzési eljárásból befolyó tagdíjak a vártnál gyorsabban érkeznek be. |

02 03 03 02 – Európai Vegyianyag-ügynökség — Hozzájárulás a 3. címhez | -2,65 |

09 02 04 01 – Az Európai Elektronikus Hírközlési Szabályozó Hatóságok Testülete (BEREC) – Hivatal – Hozzájárulás az 1. és 2. címhez | -2,1 | A BEREC létszámtervének jóváhagyása a tervezetthez képest tovább tartott (a 3/2010. sz. költségvetés-módosítást 2010. szeptember 7-én hagyták jóvá véglegesen), ezért az ügynökség létrehozása és különösen a felvételi eljárások késedelmet szenvedtek. Emiatt az ezeken a sorokon rendelkezésre álló előirányzatokat nem lehet teljes mértékben felhasználni. |

09 02 04 01 – Az Európai Elektronikus Hírközlési Szabályozó Hatóságok Testülete (BEREC) – Hivatal – Hozzájárulás a 3. címhez | -0,86 |

14 04 02 – Vám 2013 | -2,0 | A külső IT-tevékenységek előzetesen vártnál alacsonyabb költségei miatt az ezeken a költségvetési jogcímcsoportokon rendelkezésre álló előirányzatokat 2010-ben nem fogják teljes mértékben felhasználni. |

14 05 03 – Fiscalis 2013 | -2,0 |

Összesen | 15,0 |

5. A TERMÉSZETI ERőFORRÁSOK MEGőRZÉSE ÉS KEZELÉSE

5.1. A mezőgazdasági kiadások becsléseinek csökkentése

A 2010. évi költségvetés elkészítése óta jelentősen javult a tejpiaci helyzet, és összesen 280 millió EUR kötelezettségvállalási és kifizetési előirányzat marad felhasználatlanul a 05 02 12 – Tej és tejtermékek költségvetési jogcímcsoporton, mivel sokkal kisebb a piaci intervenció iránti igény. A Bizottság ezért a (kötelezettségvállalási és kifizetési) előirányzatok alábbiak szerinti csökkentését javasolja:

05 02 12 01 – Tejre és tejtermékekre vonatkozó visszatérítések – 210 millió EUR

05 02 12 02 – Sovány tejpor intervenciós raktározása – 20 millió EUR

05 02 12 04 – Vaj és tejszín intervenciós raktározása – 50 millió EUR

Ezt a csökkentést a három költségvetési tétel globális alakulásával összefüggésben kell értelmezni. A 2009. évi költségvetésben ezeken a tételeken (amelyek export-visszatérítésekre és raktározásra vonatkoznak) 26 millió EUR összegű előirányzat szerepelt. A tavalyi tejválság miatt intervenciós intézkedéseket léptettek életbe és megemelték a költségvetési tételeket. 2009-ben a végső végrehajtás 268 millió EUR-t tett ki. A Bizottság a 2010. évi költségvetés tekintetében a lehető legnagyobb óvatossággal járt el, hogy biztosan kezelni tudja a válságot, amennyiben az az év folyamán folytatódna. Az ezekre a tételekre előirányzott összeg 560 millió EUR, ami a 2009. évi végrehajtáshoz képest magasabb. A tejpiaci helyzet szerencsére jelentősen javult. Az export-visszatérítéseket 2009 végén leállították, és a Bizottság óvatosan értékesíti a készleteket. A friss tej ára nagymértékben emelkedett, és a tejtermékek – így a vaj és a tejpor – ára is jelentősen az intervenciós szint fölött található. Ez a magyarázata annak, hogy a 2010. évi költségvetés jelentős része előreláthatólag nem kerül felhasználásra.

A 2010. évi költségvetésben az egyedi tejintézkedésre az egyeztetésen elfogadott összeget (300 millió EUR) végrehajtották.

A 05 02 12. jogcímcsoporton lévő 280 millió EUR-n felül előreláthatólag 50 millió EUR összegű kötelezettségvállalási és kifizetési előirányzatot nem fognak felhasználni a 05 02 03. jogcímcsoportban (Az 1. mellékletben nem szereplő termékekre vonatkozó visszatérítések).

5.2. Halászati megállapodások tartalékalapja

Amint azt a fenti 3.3. pontban kifejtettük, mivel 2010. december 31. előtt nem terveznek új megállapodásokat, 13 millió EUR-val lehet csökkenteni a 40 02 41 – Halászati megállapodások tartalékalapja költségvetési jogcímcsoporton lévő kötelezettségvállalási és kifizetési előirányzatokat.

5.3. Uniós éghajlatváltozási cselekvési program

A 2010. évi költségvetési tervezet egy módosításában az Európai Parlament létrehozta a 07 03 23 – Az éghajlatváltozás elleni küzdelemre irányuló uniós cselekvési program költségvetési jogcímcsoportot, amely 15 millió EUR kötelezettségvállalási előirányzatot és 5 millió EUR kifizetési előirányzatot tartalmaz Ezeket az összegeket tartalékba helyezték (40 02 41 01). A költségvetési megjegyzések szerint „e jogcímcsoport a 2009. decemberi koppenhágai éghajlat-változási konferencián elfogadott célkitűzések megvalósítása érdekében hozzájárul az éghajlatváltozás enyhítését, illetve az ahhoz való alkalmazkodás fokozását célzó uniós intézkedések finanszírozásához” .

Jogalap hiányában (a költségvetési rendelet 49. cikke) a Bizottság nem volt olyan helyzetben, hogy végrehajtsa az előirányzatokat. A Bizottság ezért a 2010-es kiadások törlését javasolja. A 2011. évi költségvetési tervezetben azonban egy hasonló fellépést javasolnak az éghajlatváltozás és az ahhoz való alkalmazkodás szempontjainak érvényesítésével (07 13 03. költségvetési jogcímcsoport) kapcsolatos kísérleti projekt keretében.

6. II. TÍPUSÚ EURÓPAI ISKOLÁK

6.1 Bevezetés

Az Európai Iskolák Rendszere olyan kormányközi megállapodás[18] alapján működik, amelynek az Európai Unió tagja. Az EU-t az Európai Bizottság képviseli az Igazgatótanácsban, amely az Európai Iskolák Rendszerét ellenőrző testület.

2009. április 23-án az Igazgatótanács átfogó megállapodást fogadott el az Európai Iskolák Rendszeréről. E reform indította el a rendszer megnyitásának folyamatát az úgynevezett II. típusú Európai Iskolák létrehozása révén. Ezek olyan iskolák, amelyek egy tagállam nemzeti rendszeréhez tartoznak, és európai érettségi bizonyítványt tudnak nyújtani egy vagy több nyelvi szekcióban. Ezek az iskolák általában valamely uniós szerv, például intézmény, ügynökség vagy kutatóközpont közelében találhatóak; diákjai között vannak egyrészt az abból a tagállamból érkezett vendégtanulók, ahol az iskola van, másrészt az ott dolgozó uniós alkalmazottak gyermekei.

Az európai érettségi bizonyítvány kibocsátásának jogához a II. típusú Európai Iskolák akkreditációt kapnak az Igazgatótanácstól, ami biztosítja, hogy eleget tesznek az európai tanterv tanítási követelményeihez kapcsolódó feltételeknek. Ezt a tantervet és az európai érettségi bizonyítványt a megállapodás 4. és 5. cikke kifejezetten említi. Az Igazgatótanács a 2009. áprilisi reformban arról az alapelvről határozott, hogy az uniós költségvetésből hozzájárulást nyújt az ilyen akkreditált iskolák javára. Ennek a hozzájárulásnak arányosnak kell lennie a II. típusú Európai Iskolákba beiratkozott tanulók számával. A reformról szóló határozat a tanulónkénti összeg kiszámításának módszertanát is felvázolja, figyelembe véve az Európai Iskolák Rendszerének sajátosságait.

A reform előirányozza, hogy valamely iskola Igazgatótanács általi akkreditációját követően jóváhagyási megállapodást írnak alá a II. típusú Európai Iskola és az Európai Iskola főtitkársága között. Ennek alapján a Bizottság végül hozzájárulási megállapodást ír alá a II. típusú Európai Iskolával vagy az iskoláért felelős tagállami hatósággal.

Öt iskola kapta meg az európai oktatásként történő akkreditációt. 2010. augusztus közepén az Igazgatótanács ennek az öt iskolának adott akkreditációt, amelyek hivatalosan az első II. típusú Európai Iskolák lesznek[19]. Ezt az akkreditációt akkor erősítik meg, amint aláírják a Bizottsággal a hozzájárulási megállapodásokat.

6.2 A reformfolyamat főbb eseményei

Az alábbiakban bemutatjuk a 2009. áprilisi átfogó reform-megállapodáshoz és ennek végrehajtásához vezető fő lépéseket.

Az Igazgatótanács 2006. novemberi miniszteri ülésén a reform számos kulcsfontosságú eleméről megállapodtak, így különösen arról az alapelvről, hogy az akkreditált tagállami iskoláknak nyújtandó uniós hozzájárulás az Unió beiratkozott tanulóinak számával arányos legyen, valamint hogy ezt a hozzájárulást közvetlenül az iskolának, illetve az iskoláért felelős hatóságnak fizetik.

2007. november 16-án az Igazgatótanács úgy határozott, hogy az uniós hozzájárulásról és annak nyújtási feltételiről szóló záradékot foglal bele minden II. típusú Európai Iskola jóváhagyási megállapodásába. A Bizottság alá fogja írni ezt a részt, így ellenőrzést tud gyakorolni a végrehajtása felett.

2009. április 23-án az Igazgatótanács elfogadta a rendszer fentiekben bemutatott átfogó reformját.

2009. október 14-én a Bizottság elfogadta a C(2009)7719 határozatot. Ez a határozat létrehozta az uniós hozzájárulás jogalapját és i. a költségvetési rendelet intézmények igazgatási autonómiáját érintő 49. cikke (6) bekezdésének e) pontján, valamint ii. a megállapodáson alapul.

A 2009. október 15-i háromoldalú egyeztetésen, valamint a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás[20] 47. cikkének (2) bekezdésében meghatározottak szerint, a Bizottság tájékoztatta a költségvetési hatóságot az európai iskolák új típusának létrehozásáról, kiemelve a reform teljes végrehajtásának politikai jelentőségét a 2009. áprilisi átfogó megállapodást követően.

6.3 Uniós hozzájárulás és kérelem 2010-re

Az uniós hozzájárulás alkalmazásának alapját a 2009. október 14-i bizottsági határozat jelenti. A hozzájárulás az uniós alkalmazottak Igazgatótanács által akkreditált iskolákba beiratkozott tanulóinak számával arányos. Ez a következő személyek gyermekeire vonatkozik: az uniós intézmények tagjai, a személyzeti szabályzat hatálya alá tartozó tisztviselők, az egyéb alkalmazottakra vonatkozó alkalmazási feltételek hatálya alá tartozó egyéb alkalmazottak, valamint az EU által létrehozott, jogi személyiséggel rendelkező más uniós intézmények személyzete.

A hozzájárulás a 2009-2010-es tanévtől, vagyis 2009 szeptemberétől hatályos. A jelenleg ismert helyzet alapján a következő évekre becsült éves költségvetési hatás 2,2 millió EUR. Az éves hozzájárulás végleges összege a ténylegesen beiratkozott gyermekek számától függ.

A II. típusú Európai Iskoláknak nyújtott uniós hozzájárulás kiszámítási módszerét 2009 januárjában hagyta jóvá az Igazgatótanács, és azt hivatalosan belefoglalták a 2009. áprilisi reform-megállapodásba. A módszer bemutatja a II. típusú Európai Iskola általános iskolai és középiskolai szekciójában a tanulónkénti éves összeg meghatározásának módját. Nemcsak a tanulónkénti éves költséget veszi figyelembe az Európai Iskolák Rendszerében és az érintett tagállami rendszerben, hanem a II. típusú Európai Iskolákban az európai tantervhez nyújtott nyelvi szekciók számát is. A Bizottság – a tagállami rendszerek vonatkozásában az EUROSTAT-tól, valamint az Európai Iskolák Rendszerénél működő összekötő csoportjától rendelkezésre álló legfrissebb adatok felhasználásával – ezeket az összegeket évente frissíti.

A 2010-es költségvetési év tekintetében a költségvetésnek a 2009-2010-es és a 2010-2011-es tanévet kell fedeznie. A becsült hatás ezért körülbelül 4,83 millió EUR-t[21] tesz ki, ezt a 2009-2010-es tanévre szóló összeget azonban nem lehetett feltüntetni az előzetes költségvetési tervezetben (PDB 2010), mert a tervezetet a reform-megállapodást megelőzően fogadták el.

A 2011. évi költségvetési tervezetben a Bizottság feltüntette a 26 01 51 31. költségvetési jogcím[22] létrehozását, valamint 2,5 millió EUR-t a 2011-2012-es tanév igényeinek fedezésére. Külön tételre van szükség, hogy megkülönböztessék a II. típusú Európai Iskoláknak nyújtott hozzájárulást a többi Európai Iskolának nyújtott hozzájárulástól. Ez utóbbiakat továbbra is a 26 01 51 01.–26 01 51 28. költségvetési tételből finanszírozzák.

A Bizottság ebben a költségvetés-módosítási tervezetben javasolja a 26 01 51 31. költségvetési tétel létrehozását a 2010. évi költségvetésben, valamint 4,83 millió EUR allokálását az új tételre.

6.4 Az előirányzatok eredete

A 26 01 51 31. költségvetési tételre allokálandó 4,83 millió EUR-t úgy bocsátják rendelkezésre, hogy csökkentik a 2010. évi költségvetés 5. fejezetének azon (kötelezettségvállalási és kifizetési) előirányzatait, amelyek vonatkozásában a 2010. évi igények az eredetileg becsültekhez képest alacsonyabbak. Összességében a Bizottság rendelkezésére álló összes előirányzatot nem módosítják.

A következő tételek csökkentésére kerül sor:

Költségvetési tétel | Összeg (millió EUR) | Magyarázat |

26 01 11 01 – Az Európai Unió Hivatalos Lapja | -2,08 | 2009-ben új szerződés lépett hatályba a Hivatalos Lap L. és C. sorozatának gyártására vonatkozóan, ami az előállítási költségek jelentős csökkenését eredményezte. Ebből következően a Bizottság csökkentette a 2010-re (–29 %) és még inkább a 2011-re (–10 %) igényelt összegeket. Mindazonáltal az új szerződés révén megspórolt összeg 2010-ben a vártnál magasabb. Ezenfelül a jogalkotási tevékenység hatással volt az előállított oldalszámra, és az eredetileg becsültnél alacsonyabb lett. |

26 01 50 04 – Intézményközi együttműködés a szociális szférában | -0,75 | A magántulajdonban lévő gyermekgondozó létesítményekben (bölcsődékben) található további helyekre vonatkozó szerződések aláírása késedelmet szenvedett. |

26 01 51 01 – Az Európai Iskolák főtitkárának hivatala (Brüsszel) | -0,6 | Az eredetileg becsültnél alacsonyabb voltak a személyzeti kiadások, kevesebb kiküldetésre és ülésre került sor, valamint az Igazgatótanácsnak és különböző munkacsoportjainak kevesebb fordításra, illetve tolmácsolásra volt szüksége. |

26 01 51 25 – Alicante (ES) | -0,4 | Az eredetileg becsültnél alacsonyabbak voltak a személyzeti kiadások. |

26 03 03 – Erasmus közigazgatási program | -1,0 | A Bizottság körülbelül 1 millió EUR-t kötött le az előkészítő tevékenységek végrehajtására a 2008-ban és 2009-ben lefolytatott két kísérleti projekt nyomon követéseként. Azonban a program minőségének romlása nélkül, valamint szervezeti okok miatt nem lehet négynél több kéthetes gyakorlatot tartani. Ebből következően a tervezett célra nem fogják felhasználni a kötelezettségvállalási és kifizetési előirányzatokban lévő 1 millió EUR-t. |

Összesen | -4,83 |

7. ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret Fejezet/alfejezet | 2010. évi pénzügyi keret | 2010. évi költségvetés (az 1–5/2010. sz. költségvetés-módosítással és a 2/2010. sz., a 3/2010. sz., a 6/2010. sz., a 8/2010. sz. és a 9/2010. sz. költségvetés-módosítási tervezettel együtt) | 10/2010. sz. költségvetés-módosítási tervezet | 2010. évi költségvetés (az 1–5/2010. sz. költségvetés-módosítással és a 2/2010. sz., a 3/2010. sz., a 6/2010. sz., a 8/2010. sz., a 9/2010. sz. és a 10/2010. sz. költségvetés-módosítási tervezettel együtt) |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |14 167 000 000 | |14 861 853 253 |11 275 379 263 |-15 000 000 |-34 000 000 |14 846 853 253 |11 241 379 263 | |1b. Kohézió a növekedésért és foglalkoztatásért |49 388 000 000 | |49 387 592 092 |36 371 862 500 | |-18 100 000 |49 387 592 092 |36 353 762 500 | | Összesen | 63 555 000 000 | |64 249 445 345 |47 647 241 763 |-15 000 000 |-52 100 000 |64 234 445 345 |47 595 141 763 | | Mozgástér[23] | | |-194 445 345 | | | |-179 445 345 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből piachoz kapcsolódó kiadások és közvetlen kifizetések |47 146 000 000 | |43 819 801 768 |43 701 207 586 |-330 000 000 |-330 000 000 |43 489 801 768 |43 371 207 586 | | Összesen | 59 955 000 000 | |59 498 833 302 |58 135 640 809 |-358 000 000 |-806 000 000 |59 140 833 302 |57 329 640 809 | | Mozgástér | | |456 166 698 | | | |814 166 698 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Uniós polgárság |668 000 000 | |747 914 040 |739 301 540 | | |747 914 040 |739 301 540 | | Összesen | 1 693 000 000 | |1 754 401 410 |1 477 871 910 | | |1 754 401 410 |1 477 871 910 | | Mozgástér[24] | | |18 512 630 | | | |18 512 630 | | | 4. AZ EU MINT GLOBÁLIS SZEREPLŐ[25] | 7 893 000 000 | | 8 160 182 000 |7 787 695 183 | |-232 539 617 |8 160 182 000 |7 555 155 566 | | Mozgástér | | | -18 300 000 | | | | | | | 5. IGAZGATÁS[26] | 7 882 000 000 | |7 918 504 785 |7 917 999 785 | | |7 918 504 785 |7 917 999 785 | | Mozgástér | | | 43 495 215 | | | | 43 495 215 | | | ÖSSZESEN | 140 978 000 000 |134 289 000 000 |141 581 366 842 |122 966 449 450 |-373 000 000 |-1 090 639 617 |141 208 366 842 |121 875 809 833 | | Mozgástér | | |518 729 198 |11 651 432 550 | | |891 729 198 |12 808 963 707 | |

[1] HL L 248., 2002.9.16., 1. o.

[2] HL L 64., 2010.3.12.

[3] HL L 183., 2010.7.16.

[4] HL L 206., 2010.8.6.

[5] COM(2010)108.

[6] COM(2010)320.

[7] COM(2010)383.

[8] COM(2010)108.

[9] COM(2010)149.

[10] COM(2010)315.

[11] COM(2010)533.

[12] COM(2010) xxx.

[13] HL L 130., 2000.5.31., 1. o.

[14] A héa alapján a korábbi pénzügyi évekre megállapított, az 1150/2000/EK, Euratom rendelet 10. cikke (4), (5) és (8) bekezdésének alkalmazásából származó egyenlegek és egyenlegkiigazítások.

[15] A bruttó nemzeti jövedelem/termék alapján a korábbi pénzügyi évekre megállapított, az 1150/2000/EK, Euratom rendelet 10. cikke (6)–(8) bekezdésének alkalmazásából származó egyenlegek és egyenleg-kiigazítások.

[16] A 2007/436/EK, Euratom határozat 2. cikke (1) bekezdésének a) pontjában említett közös vámtarifa szerinti vámok és egyéb vámok.

[17] SEC(2010) 767/2.

[18] HL L 212., 1994.8.17., 3-14. o.

[19] Parma iskola (2007. júliusban akkreditálva), Dunshaughlin iskola (2007. júliusban akkreditálva), Heraklion iskola (2008. októberben akkreditálva), Helsinki iskola (2009. januárban akkreditálva) és Strasbourg iskola (első szakasz – 2009.11.16.).

[20] HL C 139., 2006.6.14., 1-17. o.

[21] A 2009-2010-es tanévre becsült igény: 2,09 millió EUR, a 2010-2011-es tanévre becsült igény: 2,74 millió EUR, összesen 4,83 millió EUR.

[22] A Bizottság költségvetésében a 26 01 51 31. jogcím elnevezése „Uniós hozzájárulás a II. típusú Európai Iskolákhoz”.

[23] Az 1a. alfejezet alatt fennmaradó mozgástér (500 millió EUR) számításában nem szerepel az Európai Globalizációs Alkalmazkodási Alap (EGF). A felső korlát fölötti 195 millió EUR-t a rugalmassági eszköz igénybevételével fedezik.

[24] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[25] A 4. fejezet 2010. évi fennmaradó mozgástere nem veszi figyelembe a sürgősségisegély-tartalékhoz kapcsolódó előirányzatokat (248,9 millió EUR).

[26] Az 5. fejezet felső korlátja alatt fennmaradó mozgástér kiszámítása során a személyzet által a nyugdíjrendszerbe fizetett 80 millió EUR-s hozzájárulás erejéig figyelembe vették a 2007–2013 közötti időszakra vonatkozó pénzügyi keret (1) lábjegyzetét.